Ο **Ζοάο Πέντρο Αλμέιντα Μασάντο** (γεννημένος στις 3 Απριλίου 1993), γνωστός ως **Ζοάο Πέντρο**, είναι Πορτογάλος ποδοσφαιριστής ο οποίος αγωνίζεται ως μέσος για λογαριασμό του Απόλλωνα Σμύρνης ως δανεικός από τους Λος Άντζελες Γκάλαξι.

Καριέρα
-------

### Βιτόρια Γκιμαράες

Γεννημένος στο χωριό Βερμίλ του Γκιμαράες, ο Ζοάο Πέντρο ξεκίνησε την ενασχόληση με το ποδόσφαιρο από τα τμήματα υποδομής της τοπικής Βιτόρια Γκιμαράες σε ηλικία 12 ετών. Πραγματοποίησε το ντεμπούτο του με τη δεύτερη ομάδα στις 11 Νοεμβρίου 2012, εισερχόμενος στον αγωνιστικό χώρο ως αλλαγή στο 73ο εντός έδρας αναμέτρησης για την Σεγκούντα Λίγκα με αντίπαλο την ΚΦ Ος Μπελενένσες, η οποία ολοκληρώθηκε με ισόπαλο αποτέλεσμα 0–0.

Η πρώτη συμμετοχή του Ζοάο Πέντρο με την πρώτη ομάδα του συλλόγου σε επίσημες αναμετρήσεις – και στην Πριμέιρα Λίγκα – έλαβε χώρα στις 4 Μαΐου 2014, εισερχόμενος ως αλλαγή κατά τη διάρκεια των καθυστερήσεων εκτός έδρας αναμέτρησης με τελικό αποτέλεσμα 0–0, με αντίπαλο την Ακαντέμικα ντε Κοΐμπρα. Τη σεζόν 2014-15 ξεκίνησε ως βασικός σε 42 αναμετρήσεις με τη δεύτερη ομάδα του συλλόγου, στην διάρκεια των οποίων πέτυχε, συνολικά, ένα τέρμα, συμβάλλοντας, με αυτό τον τρόπο, ώστε η ομάδα να ολοκληρώσει την σεζόν στην ένατη θέση του πρωταθλήματος της δεύτερης κατηγορίας. 

Ο Ζοάο Πέντρο πέτυχε το μοναδικό τέρμα του με την πρώτη ομάδα της Βιτόρια στις 18 Δεκεμβρίου 2016, αγωνιζόμενος σε ολόκληρη τη διάρκεια εντός έδρας νίκης με σκορ 3–1 επί της Βιτόρια ντε Σετούμπαλ.

### Λος Άντζελες Γκάλαξι

Στις 19 Ιανουαρίου 2017, ο Ζοάο Πέντρο υπέγραψε συμβόλαιο συνεργασίας με τους Λος Άντζελες Γκάλαξι. Πραγματοποίησε το ντεμπούτο του στη Μέιτζορ Λιγκ Σόκερ στις 4 Μαρτίου, ξεκινώντας ως βασικός και δεχόμενος κίτρινα κάρτα σε εντός έδρας ήττα της ομάδας του με σκορ 1–2 απέναντι στην ΦΚ Ντάλας στο StubHub Center. Πέτυχε το πρώτο τέρμα του στη συγκεκριμένη διοργάνωση στις 28 Μαΐου, συμβάλλοντας στην επίτευξη εκτός έδρας νίκης της ομάδας του με σκορ 4–2 απέναντι στους Σαν Χοσέ Έρθκουεϊκς.

Στις 20 Αυγούστου 2018, ο Ζοάο Πέντρο μεταγράφηκε στον Απόλλωνα Σμύρνης της Σούπερ Λίγκα ως δανεικός.

Παραπομπές
----------

1. ↑  (Πορτογαλικά) «Los Angeles Galaxy oficializam João Pedro». Mais Guimarães. 19 Ιανουαρίου 2017. Ανακτήθηκε στις 18 Οκτωβρίου 2017.
2. ↑  (Πορτογαλικά) «V. Guimarães B-Belenenses, 0–0: Azuis continuam no 2.º lugar». *Record*. 11 Νοεμβρίου 2012.. Ανακτήθηκε στις 18 Οκτωβρίου 2017.
3. ↑  (Πορτογαλικά) «Académica empata no dia em que o presidente avança». Notícias de Coimbra. 4 Μαΐου 2014. Ανακτήθηκε στις 18 Οκτωβρίου 2017.
4. ↑  (Πορτογαλικά) «Vitória B perde em casa». *O Jogo*. 5 Δεκεμβρίου 2014. Αρχειοθετήθηκε από το πρωτότυπο στις 2018-08-10.. Ανακτήθηκε στις 18 Οκτωβρίου 2017.
5. ↑  (Πορτογαλικά) «Guimarães vence Setúbal e sobe provisoriamente ao quarto lugar da I Liga». TSF. 18 Δεκεμβρίου 2016. Ανακτήθηκε στις 18 Οκτωβρίου 2017.
6. ↑  (Αγγλικά) «LA Galaxy sign Portuguese midfielder João Pedro». LA Galaxy. 19 Ιανουαρίου 2017. Ανακτήθηκε στις 18 Οκτωβρίου 2017.
7. ↑  (Αγγλικά) «FC Dallas opens 2017 campaign with win over LA Galaxy». FC Dallas. 4 Μαρτίου 2017. Ανακτήθηκε στις 18 Οκτωβρίου 2017.
8. ↑  (Πορτογαλικά) «MLS: João Pedro estreia-se a marcar no LA Galaxy». *Record*. 28 Μαΐου 2017.. Ανακτήθηκε στις 19 Οκτωβρίου 2017.
9. ↑  «Ζοάο Πέδρο στον Απόλλωνα». Απόλλων Σμύρνης. 20 Αυγούστου 2018. Αρχειοθετήθηκε από το πρωτότυπο στις 21 Αυγούστου 2018. Ανακτήθηκε στις 20 Αυγούστου 2018.

Εξωτερικοί Σύνδεσμοι
--------------------

* João Pedro στο footballzz.co.uk
* (Πορτογαλικά) João Pedro στο ForaDeJogo Επεξεργασία στα Wikidata
* (Αγγλικά) Προφίλ João Pedro στο Soccerway